

Norges Bryteforbund

Ting 2022

Søndag 19.juni kl. 10:00

På NIF Ullevål stadion

Et bilde som inneholder person, stol, sete

Automatisk generert beskrivelseEt bilde som inneholder tekst, person, poserer, gruppe

Automatisk generert beskrivelse



Innholdsfortegnelse

[SAK 1 Godkjenning av de stemmeberettigede 2](#_Toc224721573)

[SAK 2-4 Valg av tingets funksjonærer 3](#_Toc1455629218)

[SAK 5 Godkjenning av forretningsorden 3](#_Toc1080316368)

[SAK 6 Godkjenning av innkallingen 4](#_Toc888114550)

[SAK 7 Godkjenning av saksliste 4](#_Toc983231749)

[SAK 8 5](#_Toc1710355835)

[a. Forbundsstyret og styrevalgte komites beretning 6](#_Toc800095244)

[Forbundsstyrets beretning 6](#_Toc1013371583)

[Beretning - Breddekomiteen 14](#_Toc985640395)

[Beretning – Komiteen for ikke-olympiske brytestiler 15](#_Toc494085658)

[NBFs stevnesekretærkomitès beretning 2021-2022 18](#_Toc2099488297)

[NBFs dommerkomitè sin beretning for 2021-2022 18](#_Toc1401734936)

[b. Beretninger fra tingvalgte komiteer 21](#_Toc885132297)

[NBFs Komite for Lov- og appellsaker 2021-2022 21](#_Toc1705003490)

[Rapport fra Nord-Norsk Brytekomite 2021-2022 22](#_Toc52860591)

[Rapport fra Sanksjonskomite 2021 - 2022 22](#_Toc223149967)

[SAK 9 22](#_Toc505048026)

[a. Årsregnskap for 2021 22](#_Toc67185864)

[c. Beretning fra Kontrollkomiteen 2021-2022 22](#_Toc470840745)

[SAK 10 Behandle forslag og saker - (vedlegg 3) 24](#_Toc659551289)

[1. Utvidet lisens for andre utøvere - Stavanger Bryteklubb 24](#_Toc626519852)

[2. Oppdatering av nasjonale tilleggsbestemmelse – Kolbotn IL brytegruppe 24](#_Toc665587923)

[3. Forslag til endring i Nasjonale tilleggsbestemmelse § 17 bokstav c Påmeldinger – innkommet etter innsendingsfrist 24.05.2022 - Dommerkomiteen 24](#_Toc24927225)

[SAK 11 Behandle forslag til endring i Nasjonale tilleggsbestemmelse og NBFs lov (vedlegg 4) 24](#_Toc1848377381)

[SAK 12 Fastsette kontingent og avgifter 24](#_Toc307404290)

[SAK 13 Langtidsplanplan og langtidsbudsjett - (vedlegg 5 og 6) 24](#_Toc1422911175)

[SAK 14 Tilsetting av revisor 24](#_Toc2123114149)

[SAK 15 Valg 24](#_Toc224801974)

# SAK 1 Godkjenning av de stemmeberettigede

Ifølge lovens § 9 møter følgende til brytetinget med stemmerett:

-Forbundsstyrets faste medlemmer

-Representanter fra de tilsluttede lag med 1 representant for hvert påbegynt 50 medlemmer, maks 3 pr lag

-1 representant for hver tilsluttet særkrets/utvalg

Representantene må være valgt på ordinært eller ekstraordinært årsmøte eller på medlemsmøte med dette valg på kunngjort saksliste.

Jfr. NBFs Lov II. TILLITSVALGTE OG ANSATTE, § 6 Kjønnsfordeling, (1) «Ved valg/oppnevning av styre, råd, utvalg/komité mv. og ved representasjon til årsmøte/ting, skal begge kjønn være representert.

Ved Tinget nyttes reiseutgiftsfordeling (ikke losji/diett), og representantene må benytte billigste reisemåte. Hvis fly benyttes, må den reiseutgift som overstiger billigste reisemåte, dekkes av representantens lag. Lagenes reiseutgifter utlignes på samtlige fremmøtte stemmeberettigede representanter, etter fradrag for NBFs subsidiering. Forbundsstyrets utgifter betales av NBF.

**Tingdelegater**

Liste over delegater og administrasjon/styre deles ut på tinget

# SAK 2-4 Valg av tingets funksjonærer

**Styrets forslag til vedtak Vedtak**

**Dirigent** Tone Holm Dagsvold \_\_\_\_\_\_\_\_\_\_\_\_\_\_\_\_\_\_

**Sekretærer**  Rita Boine \_\_\_\_\_\_\_\_\_\_\_\_\_\_\_\_\_\_

Britt Eli Pedersen \_\_\_\_\_\_\_\_\_\_\_\_\_\_\_\_\_\_

**Tellekorps**  Siv Tove Ophaug \_\_\_\_\_\_\_\_\_\_\_\_\_\_\_\_\_\_

Tom Ravndal \_\_\_\_\_\_\_\_\_\_\_\_\_\_\_\_\_\_

**Reisefordelingskomitee** David Eilertsen \_\_\_\_\_\_\_\_\_\_\_\_\_\_\_\_\_\_

**Protokollvitner** Knut-Andreas Kran \_\_\_\_\_\_\_\_\_\_\_\_\_\_\_\_\_\_

Anne Therese Eriksen \_\_\_\_\_\_\_\_\_\_\_\_\_\_\_\_\_\_

# SAK 5 Godkjenning av forretningsorden

Brytetinget ledes av den valgte dirigent. Denne ordner ledelsen av møtet. Protokoll føres av de valgte sekretær som seg imellom fordeler arbeidet.

Ingen representanter har rett til ordet mer enn 3 ganger i samme sak. Første gang 5 minutter, andre gang 2 minutter og tredje gang 1 minutt. Dirigenten har, når han finner det påkrevd, rett til å stille forslag om tidsbegrensning og strek for inntegnede taler. Slike forslag kan også stilles av representantene. Til forretningsordenen gis ingen ordet mer enn 3 ganger og høyst 2 minutter. Hvis dirigenten finner det nødvendig kan det åpnes for replikkordskifte. Representantene skal tale fra den dertil bestemte plass i salen.

Samtlige forslag må innleveres skriftlig til dirigenten og undertegnet med representantens og organisasjonens navn. Intet nytt forslag kan opptas etter att det er satt strek for de inntegnede taler.

Forslag som ikke har noen forbindelse med de på dagsorden oppførte saker kan ikke behandles med mindre Tinget bestemmer annerledes.

Med mindre annet blir bestemt skal et vedtak for å være gyldig være truffet med alminnelig flertall av de angitte stemmene. Alminnelig flertall betyr ”mer enn halvparten av de avgitte stemmene”.

Ved stemmelikhet anses forslaget som falt. Unntatt er endringer i NBF’s lover som krever 2/3 flertall. Valg foregår skriftlig hvis det foreligger mer enn ett forslag (se også § 12 om stemmegivning på forbundstinget).

I protokollen føres inn alle forslag og vedtak som er gjort med antall avgitte stemmer for og imot. Blanke stemmesedler teller ikke og stemmene regnes som ikke avgitt.

Det velges to representanter til å undertegne protokollen.

Styret, utvalg, komiteer og administrasjon i Tingperioden

# SAK 6 Godkjenning av innkallingen

04.03.2022 Utsendelse av invitasjon til alle klubber/lag og kretser fra forbundskontoret

03.06.2022 Offentliggjøring av Tingdokument til alle klubber/lag, kretser og påmeldte delegater.

# SAK 7 Godkjenning av saksliste

**Forslagsstiller:** Forbundsstyret

**Forslag til saksliste:**

1. Godkjenne de fremmøtte representantene
2. Velge dirigent(er)
3. Velge protokollfører(e)
4. Velge to representanter til å underskrive protokollen
5. Godkjenne forretningsorden
6. Godkjenne innkallingen
7. Godkjenne sakslisten
8. Behandle beretning for Norges Bryteforbund, herunder beretninger fra tingvalgte organer
9. Behandle
   1. Norges Bryteforbunds regnskap
   2. styrets økonomiske beretning
   3. kontrollutvalgets beretning
   4. revisors beretning
10. Behandle saker som fremgår av godkjent saksliste
    1. Utvidet lisens for andre utøvere - Stavanger Bryteklubb
    2. Oppdatering av nasjonale tilleggsbestemmelse – Kolbotn IL brytegruppe
    3. Forslag til endring i Nasjonale tilleggsbestemmelse § 17 bokstav c Påmeldinger – Dommerkomiteen   
       innkommet etter innsendingsfrist 24.05.2022 -
11. Behandle endringer i nasjonale tilleggsbestemmelse, og annet regelverk vedtatt av Idrettstinget
12. Fastsette kontingent
13. Behandle langtidsplan og langtidsbudsjett
14. Engasjere revisor til å revidere Norges Bryteforbunds regnskap
15. Foreta følgende valg:
16. Forbundsstyret med president og visepresident, 4 styremedlemmer og 2 varamedlemmer
17. Kontrollutvalg med leder, og to medlemmer og to varamedlemmer
18. Representanter til Idrettstinget og møter i de organisasjoner Norges Bryteforbund er tilsluttet eller gi styret fullmakt til å oppnevne representantene
19. Sanksjonskomité med tre medlemmer.
20. Lovutvalg med leder, 4 medlemmer og 2 varamedlemmer
21. Nord-norsk brytekomité med leder og to medlemmer
22. Valgkomité med leder, to medlemmer og ett varamedlem

# SAK 8

# a. Forbundsstyret og styrevalgte komites beretning

##### **Forbundsstyrets beretning**

Norges bryteforbunds (NBFs) virksomhetside er «en idrett for alle hvor idrettsglede og mestring er felles for topp og bredde». All aktivitet skal baseres på verdiene «glede, inkludering og åpenhet».

De overordnede målene som er nedfelt i Strategisk plan er:

1. **En profesjonell organisasjon**

Norges Bryteforbund skal være et moderne og profesjonelt forbund med effektive administrative rutiner, nok ressurser, og med åpen kommunikasjon mellom forbund, kretser og klubber.

1. **Være en attraktiv idrett**

Alle idrettene i norsk bryting skal:

* Være attraktive å delta i
* Være givende å arbeide for
* Ha publikumsappell

1. **Oppnå sportslige resultater på høyt internasjonalt nivå**  
   Norsk bryting skal ha ambisjoner om å ta medaljer på høyt internasjonalt nivå i både senior og aldersbestemte klasser
2. **Likestilling**

Kvinner og menn skal ha samme muligheter, rettigheter og ansvar på alle nivåer og innen alle områder

Dette har vært førende for styrets arbeide i perioden.

**Forbundsstyret 2021-2022**

Styret i Norges Bryteforbund har i ting perioden 2021 – 2022 bestått av følgende:

|  |  |  |  |  |  |
| --- | --- | --- | --- | --- | --- |
| President | Ørjan Wenberg | | | Fauske BK |  |
| Visepresident | Anette Kure | | | T&IL National |  |
| Styremedlem | David Eilertsen | | | Fredrikstad HK |  |
| Styremedlem | Rita Boine | | | BK Tana |  |
| Styremedlem | Britt Eli Pedersen | | | Stavanger BK |  |
| Styremedlem | Christan Andresen | | | Halden AK |  |
| Varamedlem | Tom Ravndal | | | IF Tønsbergkameratene |  |
| Varamedlem | Siv Tove Ophaug | | | Kolbotn IL |  |
| **Administrasjonen:** |  | | |  |  |
| Morten Sandnæs (Generalsekretær)  Erik Rønstad (Sportssjef) | |  | |  |  |
| Jon Isaksen (Utviklingskonsulent)  Hege Rokne (40% prosjektstilling inkludering) | | |  |  |  |

Det har i tingperioden vært avholdt 13 (fra juni 2021) styremøter. Styremedlemmer og varamedlemmer har i tillegg deltatt i komiteer og utvalg. Styrearbeidet har fungert godt.

**Tingvalgte komiteer og utvalg**

**Komitè for lov og apellsaker**

Leder: Ove Gundersen (Kolbotn IL)

Medlem: Karin A Boine (BK Tana)

Medlem: Stein Bækkelund (Molde AK)

Medlem: Bernt Thoresen (Kristiansand BK)

Medlem: Marion Bye (AK54 Vardø)  
Varamedlem: Sofie Hammer (Bodø BK)  
Varamedlem: Bjørn Korsnes (Ålesund BK)

**Kontrollkomiteen**Leder: Sigmund Widerberg (Kolbotn IL)  
Medlem: Ann Kristin Stubberud (Gulset BK)

Medlem: Anne Lise Andersen (BK Atlas Fredrikstad)  
Varamedlem: Knut Steinar Isaksen (Moss AK)

Varamedlem: Gunn Rita Boine (BK Tana)

**Nord-Norsk Brytekomité**

Leder: Odin Risjord (Bodø AK)  
Medlem: Bjørn Nilsen (Kirkenes AK)  
Medlem: Signe Marie Store (BK Tana)

Varamedlem: Dag-Egil Rugås (Fauske AK)

**Sanksjonskomité**

Leder: Hans Marius Meland (Tønsbergkameratene)

Medlem: Dag-Egil Rugås (Fauske AK)

Medlem: Anne Therese Eriksen (AK54 Vardø)

**Valgkomité**

Leder: Rolf A. Røtnes (Kolbotn IL)

Medlem: Hege Pettersen Lindgård (Bodø BK)

Medlem: Gyda Knudsen (SP 09)

Varamedlem: Kjell Karlsen (Oslo BK)

**Styreoppnevnte utvalg**

**Dommerkomiteen**  
Leder: Kristina Ness (IL Braatt)  
Sekretær: Thomas Hammer (Bodø BK)

Medlem: Ole Thommy Boine (BK Tana)

Medlem: Hans Marius Meland (IF Tønsbergkameratene  
Medlem: Anne Lise Andersen (BK Atlas Fredrikstad)  
Medlem: John Erik Günter (IL Bratt)

**Stevnesekretærkomitè**Leder: Rita Boine (BK Tana)  
Medlem: Anette Kure (T&IL National)  
Medlem: Katrine Johnsen (Narvik AK)

**Komitè for de ikke olympiske grener - håndbak, sumo og sandbryting**  
Leder: Rolf Røtnes (Kolbotn IL)      
Medlem: David Eilert Eilertsen (Fredrikstad HK)  
Medlem: Anders Grizzly Fægri (Lambertseter BK)   
Medlem: Tom Sandstad (Sportsklubben 09)  
Medlem: Britt Eli Pedersen (Stavanger BK)  
Medlem: Sigmund Widerberg (Oslo sumoklubb)

**Breddekomitè**

Leder: Sigmund Widerberg (Kolbotn IL)      
Medlem: Kamilla Mogstad (Urædd))  
Medlem: Christian Andresen (Halden Ak)  
Medlem: Marion Bye (AK54 Vardø)  
Medlem: Gunn Rita Boine (BK Tana)  
Medlem: Karin A Boine (BK Tana)

**Økonomi**

Resultatregnskapene viser at NBF gikk med et overskudd i 2021 på kr 389 623. Egenkapitalen ved utgangen av 2021 var på kr 5 006 206.

**Inntekter**

Vi har de siste årene hatt en jevn inntektsøkning fra Norges idrettsforbund (NIF). Dette skyldes i hovedsak økte bevilgninger fra Norsk Tipping. Dette skyldes også at vi er blitt flere medlemmer og at vi scorer høyere på alle kravene som NIF stiller. Medlemstall for 2020 gikk kraftig ned og dermed er også støtten gjennom NIF gått ned i 2022. I 2021 har registrerte medlemmer gått ytterligere ned, noe som vil få innvirkning på tildeling av støtte i 2023.

Bidraget fra Olympiatoppen har økt i denne perioden og var totalt på kr 3 573 343, i 2021 (kr 1.050.000 i ekstra Covid 19 støtte er tildelt i 2020 men regnskapsført på 2021). Summene inkluderer bruk av hoteldøgn på Olympiatoppen og stipend til utøvere. I tillegg kommer alle de menneskelige ressursene som de stiller opp med vederlagsfritt.

Sponsorinntektene i rene kroner har gått noe opp i perioden og kan tilskrives profesjonalisering av arbeidet som en synergi av VM Oslo 2021. Vi har også en betydelig inntekt/besparelse gjennom leveranser av produkter og tjenester fra samarbeidspartnere og sponsorer.

VM i Oslo 2021 vil estimeres til å gå med overskudd på ca kr 2 500 000 når man tar hensyn til MVA-kompensasjonen for 2021 som tildeles og utbetales i 2022.

Som i all annen barne- og ungdomsidrett er bruk av egenandeler en naturlig del av finansieringen av

aktivitetene. Vi er imidlertid opptatt av å se på helheten slik at de totale kostnadene for den enkelte klubb eller utøver blir håndterbare.

**Forbundskontoret**

NBF sin administrasjon har i perioden bestått av Generalsekretær (Morten Sandnæs), Sportssjef (Erik Rønstad) og utviklingskonsulent (Jon Isaksen). Hege Rokne i 40% åremålsstilling som ansvarlig i inkluderingsprosjektet. VM Oslo 2021 ble organisert som et eget AS, heleid av NBF.

Forbundskontoret har i perioden brukt mye tid på å håndtere Covid 19. Det er utviklet flere digitale kurs, ikke minst er det brukt en del tid på planlegging og gjennomføring av VM i Oslo 2021. Nye klubber og miljøer har startet opp til tross for diverse nedstengninger.

Det ble startet et utviklingsprogram for kvinnelige klubbledere i 2019 og i skrivende stund har kull tre i programmet blitt fullført. Programmet gjennomføres i samarbeid med Judoforbundet og Kampsportforbundet og har fått svært gode tilbakemeldinger. Det evalueres om vi skal sette i gang deltagelse på nytt kull fra høsten 2022. Påmelding og interesse for å melde på deltagere fra våre klubber er overraskende liten.

Lederkurs for ungdom i forbindelse med VM Oslo 2021 er delvis gjennomført 2021. Siste del av lederprogrammet er lagt til samme helg som Kickoff for NBF 7-9 Oktober 2022.

Sportssjef har hatt hovedansvaret for all toppidrett i NBF. Det vises til egen rapport om dette.

Styret er svært fornøyd med den administrative løsningen. Klubbene gir t positive tilbakemeldinger på den service som forbundskontoret gir.

**Sportslig organisasjon**

Erik Rønstad har vært ansatt som sportsjef siden desember 2020. Lotta Anderson har i tingperioden vært langslagstrener for kvinner (ut mai 2021), og Fritz Aanes som langslangstrener menn. Begge i 100 % stillinger. Stig-André Berge ansatt fra oktober 2022 i en 100% stilling (varighet ut 2024), som assisterende landslagstrener (herrer) og noe administrativt/marked. I tillegg har vi hatt Gudrun Høie og Petter Karlsen som langslagstrenere for ungdom og junior for henholdsvis fristil damer og gresk romersk engasjert på års basis. I tillegg leies det inn ytterligere trenere etter behov.

Innleide konsulenter/fysioterapeuter: Jakob Larsen Jørgenvåg (100%) for herrer (fra 2021) og Lene Eide (deltid) for damer (fra januar 2022).


Covid 19 i 2021 har medført at aktiviteten for landslag og ikke minst mulighet for å konkurrere har vært helt annerledes og svært utfordrende. OL 2020 ble flyttet til 2021, men vi lyktes dessverre ikke å kvalifisere oss. Stevner og mesterskap kom gradvis tilbake til normalen, og 2021 ble en tilfredsstillende sesong. Starten på 2022 bød på noen korona utfordringer, hvor stevner og konkurranser ble avlyst eller flyttet til et senere tidspunkt.

Det ble levert flere gode resultater i perioden, med VM bronsen til Oskar Marvik på hjemmebane i Oslo i 2021 som høydepunktet. Det ble også levert gode junior resultater med Exauce Mukubu sitt sølv i junior VM og Othelie Høie sin bronse under U23 EM. Viktoria Øverby, Exuace Mukubu og Marcus Worren tok og hver sin bronsemedalje under junior EM i 2021.

Prosjektene Team Grace og Team Felix opphørte mai 2021, da man ikke klarte å kvalifisere seg til OL i Tokyo.

Ny landslagstrener på kvinnesiden var ansatt fra 1. november 2021, men avtale ble terminert januar 2022. Det ble søkt etter ny trener, og NBF har ansatt Yurie Yoneoka fra 1. juni 2022, med varighet ut 2024.

Grace Bullen har valgt å kjøre en semi-privat satsning frem mot Paris 2024, med noe støtte fra NBF og Olympiatoppen nå i første omgang ut 2022.



**Samarbeidet med Olympiatoppen**

Samarbeidet med Olympiatoppen har i perioden vært utfordrende, men gjennom god dialog siste halvdel av 2021 og starten på 2022, har man nå fått på plass ny OLT-coach, som har bedret samarbeidsklimaet. Med bakgrunn i de sportslige resultatene for 2021, så ble det en nedgang i økonomiske tildelinger fra Olympiatoppen for 2022. NBF og Olympiatoppen håper at man skal være tilbake på 2021 nivå fra 2023. Samarbeidet i forhold til fag-personer og OLT-coach fungerer godt på noen områder og er litt mer utfordrende på andre. Dette blir det nå tatt tak i, gjennom OLT-coach og sportssjef. NBF er avhengig av tildelingene fra Olympiatoppen for å kunne drive sin toppidrettssatsning på det nivået den holder i dag.

**Brytestevner/Norgesmesterskap**

Styret er opptatt av at brytestevner og spesielt norgesmesterskap skal være gode arrangementer. Flere av våre grener har fått større oppmerksomhet de siste årene, noe som i tillegg gjenspeiles i medienes interesse. Vi har nå en gylden mulighet til å fylle denne interessen. Styret har sett at det kan være nødvendig å lage arrangementspakker som vil gjøre den enkelte arrangør godt rustet til å arrangere et godt brytestevne, og ikke minst norgesmesterskap. Pga Covid var alle NM utsatt og ble gjennomført høsten 2021. Veldig vanskelig å finne helger til å arrangere i forhold til internasjonal deltagelse og planer for landslagsutøvere. Senior NM 2021 ble arrangert av Lambertseter BK, dessverre var det ikke stor nok deltagelse av kvinner til å kunne dele ut kongepokal i 2021. Kongepokal menn ble tildelt Oskar Marvik. Senior NM 2022 ble arrangert i Fauske. Kongepokal ble tildelt Morten Thoresen og Othelie Høie.

Det er nå investert mye i arrangementsutstyr (lys, lyd, rigg og streaming utstyr). Dette lånes ut fra NBF til arrangører. Det mangler pr. i dag ressurser med kompetanse til å rigge opp mye av dette utstyret. NBF ser på muligheten for å oppnevne en teknisk komité som skal ha som oppgave å ta seg av streaming og styre lys, lyd og bilde.

**Klubbene i NBF**

NBF har som ambisjon å vokse både i bredden og i toppen. Vekst i topp og bredde er nært sammenkoblet. Vi vil ikke få de topputøverne vi ønsker oss hvis vi ikke har gode klubber de kan vokse opp i. På den andre side trenger vi toppene også for å inspirere, rekruttere og til å skaffe sponsormidler.

NBF har i denne tingperioden fått 6 nye klubber.

NBF får betydelig støtte for hvert nytt medlem. Det er den raskeste og enkleste veien til å styrke

økonomien til NBF.

I tildelingen for 2021 ble medlemstall fra 2019 benyttet, noe som medførte at vi hadde tre godkjente internasjonale grener som fikk internasjonalt grentilskudd vi NIF. Medlemstallene fra 2021 viser en stor nedgang og vi kom under minstegrense for å få internasjonalt grentilskudd for Håndbak og Sumo. Jobben fremover må være å få opp igjen medlemstallene slik at støtten kan komme tilbake og beholdes i årene fremover. Totalt registrerte NBF 6.646 utøvere i rapporteringen (for 2020)., noe som var en nedgang på 23,69% fra året før.

Medlemstall siste fire år (vedlegg 1)

**Trenerutdanningen**

NBF satser stort på å øke kompetansen, sikre best mulig kunnskap ute i klubbene og har en målsetning om å få flest mulig gjennom trenerkurs.   
Dette er spesielt for å ivareta og sikre tilbudet til våre medlemmer.  
Det jobbes også med å få på plass flere kursholdere i en stab, slik at vi kan kjøre hyppigere kurs.   
  
Det jobbes kontinuerlig med trenerutdanningen for å sikre et best mulig produkt.   
Hele trener 1 løpet ble revidert i 2019 og det ble laget ett helt nytt trener 2 kurs med fokus på trenerrollen.   
I tillegg har NIF ferdigstilt sin fellesidrettslige trenerutdanning, som er en modulbasert utdanning som kjøres digitalt (2022). Jon har sittet i arbeidsgruppa på dette.   
Dette sikrer at våre trenere kan bli med på kurs via andre særforbund, selv om våre egne kursholdere ikke har anledning. Den siste delen av det nye kurset er en idrettsspesifikk del som er tilrettelagt for den spesielle idretten som man er trener i.

Under pandemien tilrettela og tilpasset vi våre trenerkurs til det digitale. Trenerkursene kan nå både kjøres fysisk og digitalt. Påmeldingene til trenerkurs fikk en oppsving ved å kjøres digitalt, og en kombinasjon av digitalt og fysisk er kanskje veien å gå også når vi kommer tilbake i «normal» drift.

Kursene er satt opp og påmeldingen ligger ute på https://minidrett.nif.no.

Pr. i dag ser trenerløypa til NBF slik ut:

Trener 1 Tilbys hos NBF

Trener 2

Trener 3. Gjennom Olympiatoppens topptrenerprogram

Trener 4

Ledermøtene de siste årene har vært helt klare på at mangelen på trenere er en årsak som gjør at bryting ikke er en større idrett i Norge. Vi er på gang!

**Antidoping arbeidet**

NBF har gjennom våren 2022 jobbet med en re-sertifisering av Rent særforbund. Det er utarbeidet en handlingsplan for antidoping, og informasjon om antidoping arbeidet er publisert på NBF sine nettsider. Pga av korona har det vært lite involvering fra Antidoping Norge i forbindelse med Kick-off etc.

**Dommere**

Styret konstaterer at modellen som ble lansert for noen år siden, hvor lederen av dommerkomiteen har resultat og budsjettansvar, fungerer godt. Spesielt har den nye utdanningsmodellen og den jobben som dommeransvarlig ved stevner har vært svært vellykket. En stor takk rettes til alle dommere som fortsatt bruker mye tid og ressurser på dømming.

**Ledermøter og Kick-off**

Forbundsstyret har i lang tid sett nødvendigheten med å involvere lederne i klubbene i NBFs drift.

Dette har blitt gjort gjennom at det gjennomføres ledermøter hvert år uavhengig av om det er ting. Her har vi fått gode to-veis prosesser der vi sammen har diskutert hvordan vi håndtere de aktuelle

problemstillingene som bryte Norge står ovenfor. Vi ser at flere og flere klubber erfarer at disse

ledermøtene er viktig og at de får en reell påvirkning på utviklingen.

På grunn av VM i oktober og ikke minst at dette har vært en ettårig tingperiode, har vi ikke arrangert Kickoff i 2021. Styret har fordelt alle klubbene mellom seg og fått et spesielt ansvar for å følge opp disse. Har vært avholdt flere regionale møter med styrerepresentant/administrasjon og klubber.

**Representasjon og utmerkelser**

Presidenten/visepresidenten har deltatt på NIFs ledermøter, dialogmøter og ting. Visepresidenten møter fast i Særforbundenes forening (SFF). Generalsekretæren møter fast i generalsekretærforum i regi av SFF. Visepresident og generalsekretær har deltatt på UWW kongress og Europeisk kongress. Generalsekretær er valgt inn i UWW sin markedskomite.

Følgende personer har mottatt utmerkelser i tingperioden.

|  |  |  |  |
| --- | --- | --- | --- |
| Kjetil Jacobsen | Ålesund BK | Diplom | 2021 |
| Bjørn Korsnes | Ålesund BK | Diplom | 2021 |
|  |  |  |  |
|  |  |  |  |
|  |  |  |  |

**Senior VM Oslo 2021**

NBF arrangerte VM i bryting for seniorer i oktober 2021. Arrangementet ble svært vellykket ut fra forutsetningene vi hadde. Restriksjoner rundt Covid gjorde at det var vesentlig mindre publikum enn det en normalt skulle kunne forvente. Det var også en del land som av samme årsak ikke kunne komme med deltagere. Vi har fått veldig gode tilbakemeldinger fra KUD, Oslo kommune annen idrett i Norge og ikke minst fra UWW og deltagende land. Regnskapet for VM avsluttes ikke før etter 2022 men vi regner med et estimert overskudd på ca kr 2.500.000

Vi er blitt oppfordret til å påta oss et nytt VM som vil kunne være uten Covid. Vi har derfor sendt inn en første henvendelse om et nytt VM, fortrinnsvis i 2026. Beslutning om å påta oss arrangementet vil kreve et tingvedtak.

**Pandemi**

Pandemien skapte store utfordringer også i 2021 for Norsk bryting på lik linje med all idrett og kultur i Norge, og verden for øvrig. Store deler av landet var nedstengt i lange perioder. Dette medførte lavere rekruttering og påført oss lavere medlemstall.

Den Norske modellen under pandemien påvirket også vår landslagsaktivitet dramatisk og reduserte våre OL muligheter betydelig.

**Grappling**

På grunn av Covid har en ikke kunnet jobbe med å utvikle Grappling slik en burde. Det er mange miljøer og utøvere som trener og utøver Grappling. Disse er per i dag organisert i private klubber utenfor norsk idrett. Målsetting er at en del av disse miljøene også organiserer seg i NBF.

**Utsiktene fremover**

Utsiktene fremover for NBF er utfordrende men lovende. Nå etter Covid er det mer viktig enn noen gang å fokusere å rekruttering og utvikling og fortsetter vi på den linjen som nå er fulgt de siste årene før Covid vil vi kunne fortsette å vinne internasjonale medaljer samt øke antall klubber og utøvere.

Bryting har potensiale til å bli betydelig større enn det er i dag. Da må vi satse gjennom klubbene og

sørge for å beholde flere utøvere i alderen 13 – 19 år. Dette krever at vi må lykkes i å skape en kultur der det også legges til rette for dem som ikke satser mot medaljene.

*Ørjan Wenberg Anette Kure Britt Eli Pedersen*

*President Visepresident Styremedlem*

*Rita Boine David Eilertsen Christian Andresen*

*Styremedlem Styremedlem Styremedlem*

*Morten Sandnæs*

*Generalsekretær*

##### **Beretning - Breddekomiteen**

Breddekomiteen har, siden sin oppstart i desember 2021, gjennomført 7 møter på Teams. Komiteen består av Sigmund Røtnes Widerberg (leder), Gunn Rita Boine, Karin Boine, Marion Bye, Christian Andresen, og Kamilla Mathea Mogstad, og møtene inkluderer videre Jon Fredrik Isaksen fra forbundsadministrasjonen og Tom Ravndal fra forbundsstyret. Komiteens arbeid kan oppsummeres med vedtak og iverksettelse av fem prosjekter:

* Prosjekt Brytedag, hvor klubber kan utløse tilskudd på kr. 5 000 for å arrangere en brytedag i samarbeid med en lokal skole, med mål om å booste rekruttering.
* Prosjekt Norges Cup, hvor arrangørklubben av hver Norges Cup-turnering får arrangementsstøtte på kr. 20 000, med mål om å få etablert en jevn serie med turneringer gjennom året med sammenlagtledelse for ungdom og senior.
* Prosjekt Studentidrett, hvor det arbeides med koordinering mellom UiSI, NBF, og Stavanger BK, med mål å bygge opp et studentidrettstilbud ved Universitetet i Stavanger (under arbeid, kick-off event i august).
* Prosjekt Aktivitetshelg Finnmark, hvor det arbeides med arrangering av trenerkurs og håndbak- og sumoaktivitetsdag i kombinasjon med Finnmarksmesterskapet i Tana i oktober, med mål om å styrke trenerressursene i Finnmarksklubbene samt booste de ikke-olympiske brytesportene i vår nordligste region.
* Prosjekt Universitetssumo, hvor det arbeides med koordinering at sumotreningssamlinger ved Universitetet i Tromsø og NTNU, med mål om å få opp uavhengige sumogrupper ved disse universitetene og få etablert en egen universitetsduell som del av Sumo NM.

På vegne av Breddekomiteen

Sigmund Widerberg

##### **Beretning – Komiteen for ikke-olympiske brytestiler**

Komiteen for ikke olympiske brytestiler ble nedsatt av Forbundsstyret i Norges Bryteforbund på etter brytetinget i 2019. Brytestyret fornyet komiteens mandat etter tinget i 2021.

Komiteen skal bidra til å skape mer trykk på rekruttering og vekst i de ikke-olympiske stilartene, samt bidra til å utnytte synergier mellom de ulike brytesportene knyttet til arrangementer og annen organisering.

Komiteen hadde ved oppnevning følgende sammensetning:

|  |  |
| --- | --- |
| Rolf A. Røtnes | Leder, Kolbotn IL |
| David Eilert Eilertsen | Medlem, hovedansvar håndbak, Fr.stad Håndbakklubb |
| Britt Eli Pedersen | Medlem, hovedansvar sandbryting, Stavanger Bryteklubb |
| Tom Sandstad | Medlem, hovedansvar sumo, Sportsklubben 09 |
| Anders Grizzly Fægri | Medlem, hovedansvar sumo, Sportsklubben 09 |
| Sigmund R. Widerberg | Medlem, hovedansvar kommunikasjon, Kolbotn IL |

I tingperioden har komiteen knyttet til seg Vegard Strøm (T&IL National) for å styrke arbeidet med sandbryting. Vegard har tatt på seg å følge opp komiteens sandbrytingsaktiviteter.

Jon Frederik Isaksen fra administrasjonen i NBF har også deltatt på møtene og bistått komiteen administrativt.

Komiteen har avholdt 7 styremøter. I tillegg har deler av komiteen møtes for å planlegge rekrutteringsinitiativer innen sumo og NM i sandbryting 2021.

Høsten 2021 var preget av korona-situasjonen og begrensede muligheter for å organisere aktiviteter. Først etter åpningen februar kunne vi planlegge for normale aktiviteter.

Innenfor **håndbak** er det etter hvert blitt så mange klubber mer god organisering og rekruttering at aktivitetene der i liten grad trenger støtte fra komiteen. Komitemedlem David Eilertsen leder håndbakorganiseringen, og orienterer komiteen om både aktiviteter og deltakelse i internasjonale mesterskap. Orienteringene er inspirerende for resten av komiteen, men håndbakklubbene og David Eilertsen håndterer aktiviteten selv, inklusive uttak og påmelding til internasjonale turneringer og mesterskap.

NM 2021 ble arrangert av Sandefjord Håndbak 4. desember. Det deltok 124 deltakere. Både NRK og TV2 dekket stevnet. Vi var ved flere anledninger live inne på TV2 Nyhetskanalen.

Det norske håndbak-landslaget har i denne perioden deltatt på EM i 2021 med 3 utøvere (1 junior, 1 senior og 1 master). Torbjørn Vollan ble Europamester for master høyre hånd. I VM 2021 deltok vi med 1 utøver (master) og 1 dommer. Det ble dessverre ingen medaljer. På EM i 2022 deltok vi med 7 utøvere (5 juniorer, 1 parautøver, 1 senior) og 1 dommer. Våre juniorer, hvorav 4 debutanter, tok 5 gull og 2 sølv.

NM 2022 vil bli arrangert som en del av NIF/NRK/NT sin NM-veke i Skien 23. juni.

Øvrige sportslige resultater innen håndbak rapporteres forløpende på NBFs hjemmeside.

Innenfor **sumo** har organiseringen av faste sentraliserte treninger i lokalene til Sportsklubben 09 satt seg godt. Treningsgruppen der bidrar aktivt å bistå i både etterspurte opplæringsinitiativer og rekruteringsinitiativer. Det har blitt arrangert åpne opplæringssamlinger i to klubber i tingperioden. Komiteen har spesielt engasjert seg i å støtte initiativ for å organisere sumosamlinger på de største universitetene. En planlagt samling i Universitet i Tromsø måtte dessverre avlyses pga. korona-restriksjoner, men samling ved NTNU ble gjennomført med meget oppløftende resultat. Se også beretning fra Breddekomiteen.

Sammen med Sportsklubben 09 arrangerte komiteen NM i Oslo i mars. Til sammen deltok utøvere fra 11 klubber, noe som er bra rett etter åpningen etter pandemien. NM ble også besøkt av representanter for den japanske ambassaden, som virket meget oppmuntrende for alle deltakerne.

Innenfor komiteen tar sumoansvarlige ut deltakere til internasjonale mesterskap, samt melder på. Norske sumoutøvere har deltatt på en internasjonal turnering høsten 2021 og to internasjonale turneringer våren 2022, med gode resultater, se forløpende rapporteringer på NBFs hjemmesider. Det har i tingperioden ikke vært arrangert internasjonale mesterskap.

Tre norske sumoutøvere har i tingperioden blitt tatt ut til å delta på World Games i Birmingham USA juli 2022 (arrangeres hvert fjerde år for internasjonale idretter som ikke omfattes av OL). Uttaket er gjort av det internasjonale sumoforbundet (IFS), basert på resultater fra VM i 2019. De uttatte er Rikke Bugge, Pernille Oddlien (begge Sp 09) og Kim Erik Svensson (Ski BK). Komiteen bistår med å organisere forberedelser og sparring før denne viktige begivenheten.

**Sandbryting** har svakere fotfeste i aktive klubber enn håndbak og sumo. Komiteen har derfor lagt vekt på å hjelpe fram konkrete initiativer innenfor denne brytesporten, som trolig har et betydelig uforløst potensial blant unge voksne utenfor den organiserte brytesporten.

Sommeren 2021 engasjerte NBF og komiteen Ali Rahimi som kombinert trener for sandbryting og fristil herrer. Corona-restriksjonen begrenset aktiviteten høsten 2021, men sammen med T&IL National fikk vi gjennomført et flott NM i sentrum av Sarpsborg i august 2021, med deltakere fra 16 klubber, noe som var oppløftende mellom to nedstegningsperioder.

Basert på resultatene fra NM, ble tre deltakere tatt ut til å representere Norge på EM for juniorer, som ble arrangert i Hellas 12. september. Utøverne var Magomed Edaev, Ludvig Gunheim-Hatland (begge T&IL National) og Eskild Larsen (Fauske AK). Utøverne tapte dessverre sine kamper.

Komiteen arrangerte også to rekrutteringssamlinger høsten 2021 og to åpne samlinger våren 2022. på vinteren kobles sandbrytingsaktiviteten til samlinger for fristil.

NM 2022 vil bli arrangert som en del av NRKs NM-veka 25. juni i Skien.

På vegne av Komiteen for ikke-olympiske stilarter



Leder

Et bilde som inneholder person, stående, poserer, sport

Automatisk generert beskrivelse

Bilde fra NM i sumo 2022. Foran: Joakim Rusvik (vinner av åpen klasse menn), Cathrine Frilseth (vinner av åpen klasse kvinner). Bak: Anette Kure (visepresident NBF), Takenari Yamamori (ambassadesekretær ved Japans ambassade), Hajme Matsumura (Japans ambassaderåd), Tom Sandstad (NBFs landslagsansvarlige for sumo) og Håvard Solli Bergheim (leder Sp 09).

##### **NBFs stevnesekretærkomitès beretning 2021-2022**

Stevnesekretærkomiteen ble valgt av forbundsstyret den 27.09.2019. Det har ikke vært valgt nye medlemmer i denne tingsperioden.

Komiteen er sammensatt av følgende medlemmer:

Leder: Rita Boine

Medlemmer: Anette Kure og Katrine Johnsen.

Komiteen har i tingsperioden ikke avholdt møter. Norge har også til dels i tingsperioden vært rammet av pandemi, som har ført til at nasjonale stevner har blitt utsatt.

Det har ikke vært mulig å avholde stevnesekretærkurs, da kursets form er avhengig av fysisk deltakelse.

På vegne av stevnesekretærkomiteen

Rita Boine

##### **NBFs dommerkomitè sin beretning for 2021-2022**

Dommerkomiteen har i tingperioden 2021/2022 har bestått av leder, Kristina Ness (IL Braatt), sekretær, Thomas Hammer (Bodø BK) og 4 medlemmer, Anne-Lise Andresen (BK Atlas), Ole Tommy Boine (BK Tana), Hans-Marius Meland (Tønsberg Kammeratene) og John Erik Günther (IL Braatt)

Dommerkomiteen har i perioden juni 2021 – mai 2022 gjennomført 11 møter, samtlige unntatt oppstartsmøte via Teams.

Arbeidet har blant annet vært å fordele stevner til dommeransvarlige, sette opp forslag og foreslå reiseaktivitet for de internasjonale dommerne, planlegge og gjennomføre forskjellig kursaktivitet fra kretsdommerkurs og forbundsdommer-kurs til KickOff. Herunder kommer også dette med å produsere kursmateriale og holde UWW sine regler tilgjengelig på norsk. Dommerkomiteen holder også kontakt med de aller fleste av våre dommere, disse veiledes og vurderes, grader settes og justeres.

De dommeransvarlige for kretsene for perioden har vært utvidet fra forrige periode:

* Finnmark: Ole Thommy Boine (BK Tana)
* Norland/Troms: Thomas Hammer (Bodø)
* Trøndelag + Møre og Romsdal: John-Erik Günther (Braatt)
* Telemark + Vestfold: Hans-Marius Meland (TK)
* Oslo/Akershus: Bjørn Terje Pedersen (Skedsmo)
* Østfold: Anne-Lise Andresen (Atlas)

**Kurs og status dommerstab**

Det har i perioden vært noe lavere bryteaktivitet pga. fremdeles pågående pandemi. Vi håper dette vil ta seg opp i neste tingperiode!

Det har blitt gjennomført 9 kurs i perioden juli 2021 – mai 2022; 4 større kretsdommerkurs på Østlandet, 1 under Artic Cup i Bodø, de 3 faste graderingskurs til ulike grader av forbundsdommer ved de ulike NM, samt Dommer-Kick Off. Totalt har det blitt utdannet mellom 20 og 30 nye kretsdommere i perioden. Ved NM senior 2021 klarte Tobias Bekk (Moss) å gradere til forbundsdommer kat 1, vi gratulerer og er glade for å utvide antall dommere i øverste nasjonale kategori.

Pr mai 2022 er det 16 stk. som er lisensiert med kun dommelisens (noen dommere har utøverlisens i stedet). Selv om mange er på kretsdommerkurs, så er det et fåtall som fortsetter og går videre utdanning til forbundsdommer. Vi er i skrivende stund fremdeles 33 forbundsdommere (inkl. internasjonale), men drøye halvparten er lite aktive.

Med økt aktivitet, som Norges Cup, vil det være et større behov for forbundsdommere i årene som kommer. Stevner med 3 eller flere matter har vært en utfordring å gjennomføre på forsvarlig måte pga. antallet dommere. Det er ønskelig med minst 5 dommere pr matte, og med en total dommerstab på rundt 30 så klarer vi ikke å oppnå dette målet på alle stevner – om noen.

Komiteen jobber kontinuerlig med rekruttering og leter etter måter å ikke bare utdanne, men beholde våre dommere. Her har Oslo og Akershus + Østfold brytekrets gjort et formidabelt arbeid med eget prosjekt. Prosjektet har vært styrt av Anne-Lise Andresen og Bjørn-Terje Pedersen. De har holdt kretsdommerkurs i 2022 på bla Sofiemyr Cup og ved Gulsets første brytestevne på mange år. Anne-Lise og Bjørn-Terje har tett oppfølgning under kurs, veiledning gjennom stevnedagen og i etterkant av kurset for å oppmuntre til fortsettelse. Vi får svært gode tilbakemeldinger fra deltakere som føler seg godt ivaretatt.

Oppfølgingen og veiledning av de forskjellige dommerne er en ting som har kommet for å bli, og miljøet blant dommerne er meget bra, noe som bidrar sterkt til både utvikling av den enkelte og at de fortsetter som dommer.

September 2021 gjennomførte vi igjen egen dommer-KickOff på Sørmarka Konferansehotell. Dette arrangementet har vist seg gjennom tid å være godt for både rekruttering og ivaretakelse av dommere og noe vi kommer til å fortsette med. Her gjennomføres det oppdatering av seneste regler, diskusjoner av ulike brytesituasjoner og ikke minst teambuilding. Komiteen har utelukkende mottatt positive kommentarer rundt arrangementet og ønsker derfor å fortsette med dette.

Et bilde som inneholder person, poserer, gruppe, innendørs

Automatisk generert beskrivelse

1. Dommere under Sofiemyr Cup 2022. God blanding av både erfarne og helt nye dommere.

**Internasjonal aktivitet**

NBF sine internasjonale dommere følger landslagenes aktivitet og det gjorde at aktiviteten i starten av 2021 var noe lav men høyere fra høsten og over i 2022. Vi har 8 Internasjonale dommere (2stk kat-1S, 3stk kat-1, 2stk kat-2 og 1stk kat-3) som fordeler reiseaktiviteten seg imellom.

Thomas Hammer og Kristina A. Ness har beholdt sin 1S grad og deltok under VM i Oslo 2021, samt EM for senior i Budapest 2022. Sommeren 2021 deltok også Kristina i OL Tokyo, til stor glede for norsk bryting.

Anne-Lise Andresen har i mai 2022 deltatt på UWWs første seminar for kvinnelige dommere. Seminaret er en del av UWWs økte satsning på kvinnelige ledere i internasjonal bryting. Anne-Lise var en av 28 kvinner som ble tatt ut og nå er en del av prosessen for å øke antall kvinnelige dommere til Paris 2024 og Los Angeles 2028.

Naser Fattahi, Samy Adolfsen og Hans-Marius Meland har deltatt ved de ulike EM og VM for U23 og U20. Christian Andresen og John Erik Günther har deltatt på ulike stevner. Alle internasjonale dommere har beholdt sin grad etter 2021, noe vi er svært glade for. Med økt internasjonal aktivitet for landslagene vil det være viktig at vi opprettholder og videre utvikler vår internasjonale dommerstab.

Nenad Nenadic (Oslo BK) har etter å ha bodd i Norge de siste årene, i 2022 søk om overføring av sin lisens som internasjonal kat 1 fra Serbia til Norge. Det avventes fremdeles på saksbehandling av UWW, hvorvidt dette er mulig. Dommerkomiteen ønsker Nenad velkommen og håper en overgang vil aksepteres og gå i orden.

**Tiden fremover**

Dommerkomiteens mål er å nå 50, aktive forbundsdommere i tillegg å ha en god andel kretsdommere. Dette vil ta tid og ressurser, men vi mener dette er et fornuftig langsiktig mål. For tingperioden 2022/2024 vil målet være å først og fremst øke antallet aktive dommere (som allerede har gått kurs) etter en lang pandemi.

Vi har i mange år hatt som mål at alle klubber skal ha minst 1 forbundsdommer. Dette jobber vi fremdeles med. Sammen med klubbene håper vi å kunne gjennomføre flere kretsdommerkurs og få flere dommere til å fortsette til forbundsdommergraden. Vi vil rette en stor takk til de klubber som sender flere av sine dommere rundt på stevner – dette er et svært viktig ledd i utvikling av antall og kvalitet på dommere!

På vegne av dommerkomiteen,

Kristina A. Ness

# b. Beretninger fra tingvalgte komiteer

##### **NBFs Komite for Lov- og appellsaker 2021-2022**

Leder: Ove Gundersen (Kolbotn IL)

Medlem: Karin A Boine (BK Tana)

Medlem: Stein Bækkelund (Molde AK)

Medlem: Bernt Thoresen (Kristiansand BK)

Medlem: Marion Bye (AK54 Vardø)  
Varamedlem: Sofie Hammer (Bodø BK)  
Varamedlem: Bjørn Korsnes (Ålesund BK)

Komiteen har i perioden ikke mottatt noen saker til behandling.

På vegne av Lov- og appellkomiteen

Ove Gundersen

##### **Rapport fra Nord-Norsk Brytekomite 2021-2022**

Leder: Odin Risjord (Bodø AK)  
Medlem: Bjørn Nilsen (Kirkenes AK)  
Medlem: Signe Marie Store (BK Tana)

Varamedlem: Dag-Egil Rugås (Fauske AK)

På grunn av Covid har det ikke vært aktivitet i perioden

Bodø, den 31. mai 2022

For Nord-Norsk Brytekomite

Odin Risjord

##### **Rapport fra Sanksjonskomite 2021 - 2022**

Hans Marius Meland Leder Tønsbergkameratene

Dag-Egil Rugås Medlem Fauske AK

Anne Therese Eriksen Medlem AK54 Vardø

Komiteen har i perioden ikke mottatt noen saker til behandling.

På vegne av Sanksjonskomiteen

Hans Marius Meland

Leder

# SAK 9

# a. Årsregnskap for 2021

Revidert årsregnskap 2021 (vedlegg 2)

# c. Beretning fra Kontrollkomiteen 2021-2022

**Beretning fra Kontrollkomiteen 2021-2022**

**Kontrollkomiteens oppgaver og arbeid:**

Kontrollkomiteens oppgaver etter NIFs lov § 2-12 er å føre tilsyn med Norges Bryteforbunds økonomi.

Kontrollkomiteen skal påse at Norges Bryteforbunds midler er anvendt i henhold til lover, vedtak, bevilgninger og økonomiske rammer, samt at de foretatte økonomiske disposisjoner er i samsvar med Bryteforbundets lov og beslutninger fattet av tinget. Kontrollkomiteen skal videre forsikre seg om at forbundets interne økonomiske kontroll er hensiktsmessig og forsvarlig.

Kontrollkomiteen skal påse at regnskapsførselen er pålitelig og at årsregnskap og delårsrapporter gir et korrekt uttrykk for Norges Bryteforbunds drift og finansielle stilling. Kontrollkomiteen skal ved gjennomgang av regnskapene vurdere Norges Bryteforbunds finansielle stilling, forvaltning og drift.

Kontrollkomiteen har gjennomført to møter på Teams i løpet av våren 2022. Videre har komiteen koordinert sitt arbeid gjennom korrespondanse på epost. Kontrollkomiteen har i løpet av våren 2022 utviklet et tettere samarbeid med forbundsstyret og administrasjonen enn hva har vært vanlig tidligere. Dette har medført at det nå er innført rutine for at protokoller fra styremøtene oversendes komiteens leder kort tid etter styremøtene er avholdt, og igjen sendes videre til komiteens medlemmer. Videre er komiteens leder gitt leserrettigheter i forbundets regnskapssystem, så kontrollkomiteen kan hente ut de rapportene komiteen behøver innsyn i for å kunne utøve sin funksjon som kontrollorgan. Ordningen med oversendelse av protokoller og leserrettigheter i regnskapssystemet er det viktigste resultatet av komiteens arbeid i løpet av våren 2022, og komiteen er fornøyd med ordningen slik den er blitt.

**Kontrollkomiteens bemerkninger til regnskapet.**

Vi har gjennomgått styrets protokoller, samt andre dokumenter komiteen har funnet det nødvendig å gjennomgå. Kontrollkomiteen har fått alle opplysninger som vi har bedt om fra Norges Bryteforbunds administrasjon og fra Norges Bryteforbunds engasjerte revisor. Styrets årsberetning for 2021 og det styrebehandlede årsregnskapet for 2021 er gjennomgått. Vi har fått oss forelagt revisjonsberetningen for 2021.

Det materialet vi har fått oss forelagt gir ikke foranledning til bemerkninger utover det som fremgår av denne beretning.

Kontrollkomiteen har ingen merknader til det forelagte regnskapet.

Kontrollkomiteen anbefaler at styrets beretning og Norges Bryteforbunds årsregnskap for 2021 godkjennes av tinget.

**Kontrollkomiteens vurdering av Norges Bryteforbunds finansielle stilling, forvaltning og drift.**

Kontrollkomiteen har ingenting å utsette på forbundsstyrets forvaltning av organisasjonen. Bryteforbundets økonomi er blitt håndtert på en ryddig og edruelig måte, og den finansielle stillingen gjenspeiler dette. Kontrollkomiteen har videre ingenting å utsette på driften av organisasjonen, da driften har vært i tråd med alle relevante vedtak fra forrige ting.

**Konklusjon**

Kontrollkomiteen har ingenting å utsette på Norges Bryteforbunds finansielle stilling, ei heller på forbundsstyrets forvaltning av organisasjonen, ei heller av organisasjonens drift.

Oslo 26 mai 2022

Sigmund Widerberg Ann Kristin Stubberud Anne Lise Andersen

Leder Medlem Medlem

# SAK 10 Behandle forslag og saker - (vedlegg 3)

#### Utvidet lisens for andre utøvere - Stavanger Bryteklubb

#### Oppdatering av nasjonale tilleggsbestemmelse – Kolbotn IL brytegruppe

#### Forslag til endring i Nasjonale tilleggsbestemmelse § 17 bokstav c Påmeldinger – innkommet etter innsendingsfrist 24.05.2022 - Dommerkomiteen

# SAK 11 Behandle forslag til endring i Nasjonale tilleggsbestemmelse og NBFs lov (vedlegg 4)

# SAK 12 Fastsette kontingent og avgifter

Styret i Norges Bryteforbund foreslår å holde kubbkontingenten for neste tingperiode uforandret på kr 5000 pr. tilsluttet klubb/lag.

# SAK 13 Langtidsplanplan og langtidsbudsjett - (vedlegg 5 og 6)

# SAK 14 Tilsetting av revisor

Styret i Norges Bryteforbund tilrår at styret bruker BDO (vår nåværende revisor) i  
neste ting-periode. Honoraret dekkes etter regning.

# SAK 15 Valg

# Valgkomiteens forslag til styret for Norges Bryteforbund 2022 – 2024

Valgkomiteen til Norges Bryteforbund ble valgt på brytetinget juni 2021 og har bestått av Rolf A. Røtnes, Kolbotn IL (leder), Hege Pettersen Lindgård (medlem), Bodø BK, Gyda Knudsen, Sportsklubben av 1909 (medlem) og Kjell Karlsen, Oslo BK (varamedlem).

Valgkomiteen foreslår at følgende velges til nytt styre og til tingvalgte kommiteer:

NBFs styre

|  |  |  |  |
| --- | --- | --- | --- |
| President | **Anette Kure** | T&IL National | Nåværende visepresident |
| Visepresident | **Oddbjørn Hanssen** | Tromsø BK | Ny |
| Styremedlem | **David Eilertsen** | Fredrikstad HK | Gjenvalg |
| Styremedlem | **Britt Eli Pedersen** | Stavanger BK | Gjenvalg |
| Styremedlem | **Christian Andresen** | Halden AK | Gjenvalg |
| Styremedlem | **Ann-Kristin Stubberød** | Gulset BK | Ny |
| Varamedlem | **Tom Ravndal** | IF Tønsberg-Kameratene | Gjenvalg |
| Varamedlem | **Gudrun Høie** | Fredrikstad BK Atlas | Ny |

Kontrollutvalg

|  |  |  |  |
| --- | --- | --- | --- |
| Leder | **Sigmund R. Widerberg** | Kolbotn IL | Gjenvalg |
| Styremedlem | **Anne Lise Andresen** | Fredrikstad BK Atlas | Gjenvalg |
| Styremedlem | **Rita Boine** | BK Tana | Ny |
| Varamedlem | **Knut Steinar Isaksen** | Moss AK | Gjenvalg |
| Varamedlem | **Johanne Solstrand** | Bodø BK | Ny |

Sanksjonskomite

|  |  |  |  |
| --- | --- | --- | --- |
| Leder | **Hans-Marius Meland** | IF Tønsberg-Kammeratene | Gjenvalg |
| Styremedlem | **Dag Rugås** | Fauske AK | Gjenvalg |
| Styremedlem | **Anne Therese Eriksen** | AK 54 Vardø | Gjenvalg |

Lovutvalg

|  |  |  |  |
| --- | --- | --- | --- |
| Leder | **Ove Gundersen** | Kolbotn IL | Gjenvalg |
| Styremedlem | **Karin A. Boine** | BK Tana | Gjenvalg |
| Styremedlem | **Marion Bye** | Tromsø BK | Gjenvalg |
| Styremedlem | **Bernt Thoresen** | Kristiansand BK | Gjenvalg |
| Styremedlem | **Stein Bækkelund** | Molde AK | Gjenvalg |
| Varamedlem | **Sofie Hammer** | Bodø BK | Gjenvalg |
| Varamedlem | **Bjørn Korsnes** | Ålesund BK | Gjenvalg |

Nord-norsk brytekomité

|  |  |  |  |
| --- | --- | --- | --- |
| Leder | **Thomas Sømhovd** | Tromsø Bryteklubb | Ny |
| Styremedlem | **Marcus Birkestrand** | Skånland og Omegn IF, bryting | Ny |
| Styremedlem | **Bente Mathisen** | Bodø Bryteklubb | Ny |
| Varamedlem | **Dag Rugås** | Fauske Atletklubb | Gjenvalg |

# Forbundsstyrets forslag til Valgkomité

Leder **Rolf A. Røtnes** Kolbotn IL

Medlem **Hege Pettersen Lindgård** Bodø BK

Medlem **Gyda Knudsen** SP 09

Varamedlem **Kjell Karlsen** Oslo BK

**Vedlegg:**

Vedlegg 1: SAK 8 Forbundsstyrets beretning; Informasjon om medlemstall siste fire år (per 28/5-19)

Vedlegg 2: SAK 9 a Årsregnskap for 2021

Vedlegg 3: SAK 11 - Forslag til Nasjonale tilleggsbestemmelser og NBFs lov

Vedlegg 4: SAK 13 Langtidsplan

Vedlegg 5: SAK 13 Langtidsbudsjett